31985R1661
L 160/7
JURNALUL OFÍCIAL AL UNIUNII EUROPENE
REGULAMENTUL (CEE) NR. 1661/85 AL CONSILIULUI
din 13 iunie 1985
de stabilire a adaptărilor tehnice la normele Comunității privind securitatea socială a lucrătorilor migranți cu privire la Groenlanda
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene și, în special, articolul 51 al acestuia,
având în vedere propunerea Comisiei, elaborată după consultarea Comisiei administrative pentru securitatea socială a lucrătorilor migranți,
întrucât Tratatul de modificare, cu privire la Groenlanda, a tratatelor de instituire a Comunităților (1) a intrat în vigoare la 1 februarie 1985;
întrucât anexele la Regulamentul (CEE) nr. 574/72 (2), modificat ultima dată de Regulamentul (CEE) nr. 1660/85 (3), trebuie modificate pentru a ține cont de noul domeniu de aplicare a Regulamentului (CEE) nr. 1408/71 (4), modificat ultima dată de Regulamentul (CEE) nr. 1660/85, în conformitate cu cel al tratatelor;
întrucât drepturile care au fost dobândite sau erau în curs de dobândire în perioada în care Groenlanda a făcut parte din Comunitățile Europene de către resortisanți ai statelor membre care au lucrat în Groenlanda, precum și drepturile dobândite în perioada respectivă de resortisanții care au lucrat pe teritoriul unui stat membru și care sunt rezidenți în Groenlanda trebuie să fie garantate;
întrucât este de dorit să se mențină dreptul la prestații în caz de boală sau maternitate în timpul rezidenței în afara statului competent în cazul salariaților sau persoanelor care desfășoară activități independente și membrilor familiilor acestora a căror situație impune acordarea imediată a acestor prestații,
ADOPTĂ PREZENTUL REGULAMENT:
Articolul 1
Prin prezentul se abrogă următoarele secțiuni din anexele la Regulamentul (CEE) nr. 574/72:
-
la anexa 1, secțiunea B:
punctul 4;
-
la anexa 2, secțiunea B:
titlul „1. Danemarca, cu excepția Groenlandei” și punctul 2;
-
la anexa 3, secțiunea B:
titlul „1. Danemarca, cu excepția Groenlandei” și punctul II;
-
la anexa 4, secțiunea B:
titlul „1. Danemarca, cu excepția Groenlandei” și punctul II;
-
la anexa 10, secțiunea B:
titlul „1. Danemarca, cu excepția Groenlandei” și punctul II.
Articolul 2
Prezentul regulament nu aduce atingere:
-
nici unui drept dobândit sau în curs de dobândire în perioada în care Groenlanda a aparținut Comunităților Europene de către resortisanți ai statelor membre, altele decât Danemarca, și care au lucrat în Groenlanda în acea perioadă;
-
nici unui drept dobândit sau în curs de dobândire în perioada în care Groenlanda a aparținut Comunităților Europene de către resortisanți ai statelor membre care au lucrat pe teritoriul unui stat membru, altul decât Danemarca, și care sunt rezidenți în Groenlanda.
Articolul 3
Dispozițiile articolului 22 alineatul (1) litera (a) și alineatul (3) din Regulamentul (CEE) nr. 1408/71 și ale articolelor 21 și 23 din Regulamentul (CEE) nr. 574/72 rămân în vigoare în cazul șederii în Groenlanda a resortisanților statelor membre care îndeplinesc condițiile cerute de legislația statelor membre, altele decât Danemarca.
Tratatul de modificare, cu referire la Groenlanda, a Tratatelor de instituire a Comunităților Europene nu împiedică aplicarea dispozițiilor menționate în primul alineat în cazul șederii resortisanților danezi rezidenți în Groenlanda pe teritoriul unui alt stat membru decât Danemarca.
Articolul 4
Prezentul regulament intră în vigoare la data publicării sale în Jurnalul Oficial al Comunităților Europene.
Prezentul regulament se aplică de la 1 februarie 1985.
Cu toate acestea, articolul 3 se aplică numai de la data intrării în vigoare a prezentului regulament.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 13 iunie 1985.